Brindisi (provincija)

Okrug Brindizi (italijanski: Provincia di Brindisi) je okrug u okviru pokrajine Apulija u središnjoj Italiji. Sedište okruga pokrajine i najveće gradsko naselje je istoimeni grad Brindizi. Površina okruga je 1.840 km², a broj stanovnika 402.934 (2008. godine). Prirodne odlike Okrug Brindizi čini središnji deo istorijske oblasti Apulije. On se nalazi u istočnom delu države, sa izlaskom na Jadransko more na severu okruga. Tlo u okrugu je mahom ravničarsko, veoma plodno uz stalno navodnjavanje (žita, voće). U krajnje zapadnom delu okruga tlo je brdovito, predapeninsko i to područje uzgoja maslina i vinove loze. Stanovništvo Po poslednjim procenama iz 2008. godine u okrugu Brindizi živi preko 400.000 stanovnika. Gustina naseljenosti je veoma velika, blizu 220 st/km². Severna, primorska polovina okruga je znatno bolje naseljena, naročito oko grada Brindizija. Južni deo je ređe naseljen i slabije razvijen. Pored pretežnog italijanskog stanovništva u okrugu žive i izvestan broj doseljenika iz svih delova sveta. Opštine i naselja U okrugu Brindizi postoji 20 opština (ital. Comuni). Najvažnije gradsko naselje i sedište okruga je grad Brindizi (90.000 st.) u severnom delu okruga. Drugi po veličini je grad Fazano (38.000 st.) u zapadnom delu okruga. Vanjske veze www.provincia.brindisi.it Zvanična stranica okruga Brindizi